**Табела 5.1** Спецификација предмета на студијском програму докторских студија

|  |  |  |
| --- | --- | --- |
| **Назив предмета:** Култура комуницирања и медији | | |
| **Наставник или наставници:** Наташа Симеуновић Бајић | | |
| **Статус предмета:** Изборни | | |
| **Број ЕСПБ:** 10 | | |
| **Услов:** Нема | | |
| **Циљ предмета**  Циљ предмета је да се студенти упознају са културом и облицима комуникације у новом медијском окружењу. Фокус је на новим механизмима утицаја идеологије и културе на комуницирање медијских садржаја у офлајн и онлајн простору. Oвај предмет је усмерен према вербалној и невербалној комуникацији и према могућностима партиципације публике у дигиталној медијској сфери. Поред промишљања о нетолеранцији, предрасудама и говору мржње, студенти се упознају са улогом дигиталних медија у преиспитивању сопственог идентитета, повезивању и изградњи односа са другима. Студентима се указује на деловање алгоритама и на нове видове манипулације подацима публике на мрежи. | | |
| **Исход предмета**  Студенти се оспособљавају да културу схвате као темељ свакодневне међуљуске комуникације, да препознају и разумеју различите форме комуникације и да уоче потенцијале и недостатке нових могућности комуницирања како би могли самостално и критички да анализирају и тумаче различите аспекте комуникације. | | |
| **Садржај предмета**  *Теоријска настава*   * Упознавање са програмом, литературом и евалуација предзнања * Однос између медија, културе и идеологије * Вербално и невербално комуницирање у новом медијском окружењу; преображај језика и његова функција * Комуникација и партиципација публике у оквирима традиционалних и дигиталних медија * Интернет и дигитални медији: социјализација, сопство и идентитет * Деца, млади и медији. забава, интеракција и повезивање * Формирање заједница на мрежи и њихов психо-социјални значај * Однос културе, емоција и комуникације * Медијске репрезентације друштвених група * Стереотипи и предрасуде у традиционалним и новим медијима; нови облици насиља (*cyberbullyuing*) * Говор мржње у медијима на мрежи: одељци за коментарисање * Манипулација у новом руху: дигитални отисци публике (феномен датафикације (*bigdata*) и ехо коморе) * Видови комуникације са познатим личностима; појава парасоцијалних односа * Политичка комуникација и медији на мрежи * Припрема за испит и рекапитулација градива   *Практична настава*  Семинарски радови, дискусије, презентације | | |
| **Препоручена литература**   * Миливојевић, С. (2015). *Медији, идеологија и култура*. Београд: Фабрика књига * Манович, Л. (2015). *Језик нових медија.* Београд: Clio * Мојси, Д. (2012). *Геополитика емоција*. Београд: Clio * Чејко, M. (2019). *Суперповезани*. Београд: Clio * Singer, J.B et al. (2011) *Participatory Journalism: Guarding Open Gates at Online Newspapers*. West-Sussex: Wiley-Blackwel * Talbot, M. (2007). *Media Discourse: Representation and Interaction*. Edinburgh: Edinburgh University Press * Van Dijck, J. (2013). *The Culture of Connectivity: A Critical History of Social Media.* Oxford: Oxford University Press | | |
| Број часова активне наставе | Теоријска настава: 4 | Студијски истраживачки рад: 2 |
| **Методе извођења наставе**  Теоријска предавања, дискусије са студентима и  извођења истраживања са одабраним студијама случаја. | | |
| **Оцена знања (максимални број поена 100)**  За полагање испита студент  предаје семинарски рад (до 4.000 речи). Писани рад се брани усмено. Студент добија  макисмално 100 поена на основу свих обавеза. Предиспитне обавезе носе 60 поена (60%) а испитне 40 (40%). У оцену улазе:  Активност у настави : 20 Писани рад: 40 Усмени испит: 40 | | |